ประกาศคณะกรรมการการนิคมอุตสาหกรรมแห่งประเทศไทย เรื่อง การเปลี่ยนแปลงชื่อ "นิคมอุตสาหกรรมอมตะนคร (โครงการ 2)" เป็น "นิคมอุตสาหกรรมอมตะซิตี้ ชลบุรี (โครงการ 2)"
ประกาศคณะกรรมการการนิคมอุตสาหกรรมแห่งประเทศไทย
เรื่อง
การเปลี่ยนแปลงชื่อ นิคมอุตสาหกรรมอมตะนคร (โครงการ ๒)
เป็น นิคมอุตสาหกรรมอมตะซิตี้
ชลบุรี (โครงการ ๒)[๑]
 

ตามที่ได้มีประกาศคณะกรรมการการนิคมอุตสาหกรรมแห่งประเทศไทย
เรื่อง การจัดตั้งเขตอุตสาหกรรมทั่วไป
นิคมอุตสาหกรรมอมตะนคร (โครงการ ๒) ลงวันที่ ๘ พฤศจิกายน พ.ศ. ๒๕๕๓ กำหนดให้พื้นที่ตำบลเกาะลอย ตำบลบ้านเก่า
ตำบลบางนาง อำเภอพานทอง จังหวัดชลบุรีและตำบลบางผึ้ง ตำบลตลาดควาย อำเภอบางปะกง
จังหวัดฉะเชิงเทรา ตามแผนที่ท้ายประกาศดังกล่าวเป็นเขตอุตสาหกรรมทั่วไป โดยอาศัยอำนาจตามมาตรา
๓๖ แห่งพระราชบัญญัติการนิคมอุตสาหกรรมแห่งประเทศไทย พ.ศ. ๒๕๒๒
ซึ่งแก้ไขเพิ่มเติมโดยพระราชบัญญัติการนิคมอุตสาหกรรมแห่งประเทศไทย (ฉบับที่
๔) พ.ศ. ๒๕๕๐ และข้อ ๔ วรรคสอง ของกฎกระทรวงกำหนดหลักเกณฑ์
วิธีการและเงื่อนไขในการจัดตั้งนิคมอุตสาหกรรม พ.ศ. ๒๕๔๘ นั้น

เนื่องจากผู้ร่วมดำเนินงานกับการนิคมอุตสาหกรรมแห่งประเทศไทยในการจัดตั้งโครงการนิคมอุตสาหกรรมตามประกาศข้างต้น
มีความประสงค์จะขอเปลี่ยนแปลงชื่อ นิคมอุตสาหกรรมอมตะนคร
(โครงการ ๒) เป็น นิคมอุตสาหกรรมอมตะซิตี้
ชลบุรี (โครงการ ๒) เพื่อให้มีความเหมาะสมสอดคล้องกับชื่อโครงการ
ตลอดจนวิสัยทัศน์และพันธกิจของผู้ร่วมดำเนินงานในการมุ่งสู่ความเป็น Smart City

อาศัยอำนาจตามความในมาตรา
๒๓ แห่งพระราชบัญญัติการนิคมอุตสาหกรรมแห่งประเทศไทย พ.ศ. ๒๕๒๒ และมาตรา ๓๖
แห่งพระราชบัญญัติการนิคมอุตสาหกรรมแห่งประเทศไทยพ.ศ. ๒๕๒๒
ซึ่งแก้ไขเพิ่มเติมโดยพระราชบัญญัติการนิคมอุตสาหกรรมแห่งประเทศไทย (ฉบับที่ ๔)พ.ศ. ๒๕๕๐ จึงประกาศเปลี่ยนแปลงชื่อ นิคมอุตสาหกรรมอมตะนคร (โครงการ ๒) เป็น
นิคมอุตสาหกรรมอมตะซิตี้ ชลบุรี (โครงการ ๒) ทั้งนี้ ตั้งแต่วันถัดจากวันประกาศในราชกิจจานุเบกษาเป็นต้นไป


ประกาศ
ณ วันที่ ๑๔ สิงหาคม พ.ศ. ๒๕๖๑
พสุ โลหารชุน
ประธานกรรมการการนิคมอุตสาหกรรมแห่งประเทศไทย





วิวรรธน์/จัดทำ
๒๖ กันยายน ๒๕๖๑


[๑] ราชกิจจานุเบกษา
เล่ม ๑๓๕/ตอนพิเศษ ๒๑๔ ง/หน้า ๒๑/๔ กันยายน ๒๕๖๑